## Naredba o ovjernim žigovima i ispravama kojima se potvrđuje ispravnost mjerila

### NN 25/2002 (15.3.2002.), Naredba o ovjernim žigovima i ispravama kojima se potvrđuje ispravnost mjerila

# DRŽAVNI ZAVOD ZA NORMIZACIJU I MJERITELJSTVO

571

Teme­ljem članka 34. stavka 1. Zakona o
mjerite­ljskoj djelatnosti (»Narodne novine« br. 11/94) ravnate­lj Državnog
zavoda za normizaciju i mjerite­ljstvo donosi

## NAREDBU

### O OVJERNIM ŽIGOVIMA I ISPRAVAMA KOJIMA SE POTVRĐUJE ISPRAVNOST MJERILA

1. Ovom naredbom propisuju se oblici i način uporabe ovjernih žigova,
ovjernih i drugih isprava kojima znanstveni mjerite­lj­ski laboratoriji,
laboratoriji mjerite­ljskog nadzora i ovlašteni mjerite­ljski laboratoriji (u
da­lj­njem tekstu laboratoriji) te potvrđe­ni mjerite­ljski laboratoriji (u da­lj­njem
tekstu potvrđeni laboratoriji) potvrđuju ispravnost mjerila, označuju značajke
bitne za uporabu mjerila ili ih upotreb­ljavaju za sprječava­nje odvaja­nja,
pomica­nja ili mije­nja­nja sastavnih dijelova ili sklopova mjerila.

2. Laboratoriji i potvrđeni laboratoriji upotreb­ljavaju ove ovjerne žigove
i isprave:

1) ovjerne pečate

2) ovjerne žigove za označiva­nje mjerila

3) ovjerne isprave i isprave umjerava­nja i sukladnosti.

OVJERNI ŽIGOVI ISPRAVA

3. Ovjerni pečat laboratorija ima kružni oblik promjera 24 mm u kojemu
se nalazi znak istokračne vage s visećim zdjelicama. Iznad vage je oznaka »HR«,
a između visećih zdjelica je brojčana oznaka laboratorija. Ispod navedenog
znaka nalazi se redni broj pečata.

Ovjerne pečate laboratoriji stav­ljaju na izvješća o ispitiva­nju.

4. Ovjerni pečat potvrđenog laboratorija ima kružni blik promjera 20 mm
u kojemu se nalazi znak u obliku slova »H«. Iznad vodoravne crte slova »H« je
oznaka »HR«, a ispod vodo­rav­ne crte je slovo »P« i brojčana oznaka potvrđenog
laboratorija. Ispod navedenog znaka nalazi se redni broj pečata.

Ovjerne pečate potvrđeni laboratoriji stav­ljaju na izvješća o ispitiva­nju.

OVJERNI ŽIGOVI ZA OZNAČIVANJE MJERILA

5. Laboratoriji i potvrđeni laboratoriji upotreb­ljavaju ove ovjerne žigove
za označiva­nje mjerila:

1) žig u obliku na­ljepnice

2) žig za utiskiva­nje

3) žig za staklena mjerila.

ŽIGOVI U OBLIKU NALJEPNICA

6. Laboratoriji i potvrđeni laboratoriji upotreb­ljavaju ove žigove u
obliku na­ljepnica:

1) godiš­nji ovjerni žig

2) žig za mjerila koja
podliježu samo prvom ovjerava­nju

3) zaštitni žig

4) žig s oznakom »UMJERENO«

5) žig s oznakom »SUKLADNO«

6) žig za ovjerava­nje
taksometara

7) žig za poništavanje žigova
u obliku naljepnice

8) žig za označiva­nje protočnih
mjerila tekućih goriva

9) žig s oznakom
»SERVISIRANO«

10) žig za označiva­nje
mjernih uređaja za nadzor pakovina

11) žig za označiva­nje značajka
taksometara.

7. Godiš­nji ovjerni žig u
obliku na­ljepnice izrađen je od trajnoga samo­ljep­ljivog papira žute boje.
Pravokutnoga je oblika veličine 25 x 15 mm. Na lijevoj strani na­ljepnice
nalazi se znak istokračne vage s visećim zdjelicama. Iznad vage je oznaka »HR«,
a između visećih zdjelica je brojčana oznaka laboratorija. Ispod navedenih
oznaka nalazi se brojčana oznaka ovlaštenoga djelatnika koji je ovjerio mjerilo
te redni broj žiga, a između ­njih je kosa crta. Na desnoj strani na­ljepnice
nalaze se dvije pos­ljed­nje znamenke broja godine u kojoj je obav­ljeno
ovjerava­nje, a ispod ­njih je mjesto na koje se stav­lja na­ljepnica žute boje
veličine 6x6 mm na kojoj je rimskim brojevima napisan redni broj kvartalnog
razdob­lja u kojemu je obav­ljeno ovjerava­nje.

Godiš­njim ovjernim žigom u
obliku na­ljepnice laboratoriji označuju mjerila koja su zadovo­ljila mjerite­ljske
zahtjeve. Za mjerila za koja je posebnom naredbom propisano da im ovjerna razdob­lja
teku do zad­nje­g dana kvartalnog razdob­lja, u kojemu je obav­ljeno ovjerava­nje,
kalendarske godine u kojoj istječe ovjerno razdob­lje, na godiš­nji se ovjerni žig
stav­lja i na­ljepnica iz stavka prvog ove točke.

Godiš­nji ovjerni žig u
obliku na­ljepnice stav­lja se na uoč­ljivo mjesto na mjerilu, ali ne smije
utjecati na uporabu mjerila.

8. Žig u obliku na­ljepnice
za mjerila koja podliježu prvom ovjerava­nju izrađen je od trajnoga samo­ljep­ljivog
papira žute boje i ima oblik istostraničnog trokuta sa stranicom 10 mm. Na
sredini tog žiga nalazi se znak istokračne vage s visećim zdjelicama. Iznad
vage je oznaka »HR«, a između visećih zdjelica je brojčana oznaka laboratorija.

Tim ovjernim žigom ovjeravaju
se  mjerila koja podliježu samo prvom
ovjerava­nju.

Žig u obliku na­ljepnice za mjerila koja podliježu samo prvom uvjerava­nju
stav­lja se na uoč­ljivo mjesto na mjerilu, ali ne smije utjecati na uporabu
mjerila.

9. Zaštitni žig u obliku na­ljepnice
izrađen je od trajnoga samo­ljep­ljivog papira žute boje. Pravokutnog je oblika
veličine 18 x 8 mm. Na ­njemu se nalazi znak istokračne vage s visećim
zdjelicama. Iznad vage je oznaka »HR«, a između visećih zdjelica je brojčana
oznaka laboratorija.

Taj se žig upotreb­ljava za
sprječava­nje odvaja­nja, pomica­nja ili mije­nja­nja sastavnih dijelova ili
sklopova mjerila.

Zaštitni se žig u obliku na­ljepnice
stav­lja na sastavne dijelove (kućišta) mjerila, na sastavne vijke i na druga
odgovarajuća mjesta tako da prekriva dva sastavna dijela mjerila i na taj način
sprječava ­njihovo odvaja­nje ili otvara­nje.

10. Žig s oznakom »UMJERENO«
u obliku na­ljepnice izrađen je od trajnoga samo­ljep­ljivog papira narančaste
boje. Pravokutnog je oblika veličine 25 x 15 mm. Na gor­njem dijelu tog žiga
nalazi se oznaka »UMJERENO«, a ispod te oznake s lijeve strane nalazi se znak
istokračne vage s visećim zdjelicama. Iznad vage je oznaka »HR«, a između visećih
zdjelica je brojčana oznaka laboratorija. Na ­nje­govoj desnoj strani nalaze se
dvije pos­ljed­nje znamenke broja godine u kojoj je obav­ljeno umjerava­nje.
Ispod navedenih oznaka nalazi se brojčana oznaka ovlaštenog djelatnika koji je
obavio umjerava­nje te redni broj žiga, a između ­njih je kosa crta.

Tim žigom označuju se mjerila
koja se upotreb­ljavaju kao etaloni (u da­lj­njem tekstu etaloni) kojima je u
postupku umjerava­nja utvrđena mjerite­ljska ispravnost. Etaloni na koje se iz
bilo koje­g razloga ne može staviti taj žig označuju se ovjernim žigovima za
utiskiva­nje ili se izdaje potvrda o umjerava­nju.

Žig s oznakom »UMJERENO« u
obliku na­ljepnice stav­lja se na uoč­ljivo mjesto na etalonu, ali ne smije
utjecati na uporabu etalona.

11. Žig s oznakom
»SUKLADNO«  u obliku na­ljepnice izrađen
je od trajnoga samo­ljep­ljivog papira ­ljubičaste boje. Pravokutnog je oblika
veličine 25¤15 mm. Na gor­njem dijelu tog žiga nalazi se oznaka »SUKLADNO«, a
ispod te oznake s lijeve strane je znak u obliku slova »H«. Iznad vodoravne
crte znaka »H« je oznaka »HR«, a ispod je brojčana oznaka laboratorija. Na
desnoj strani tog žiga nalaze se dvije pos­ljed­nje znamenke broja godine u
kojoj je obav­ljeno ispitiva­nje. Ispod navedenih oznaka nalazi se brojčana
oznaka ovlaštenog djelatnika koji je ispitao mjerilo te redni broj žiga, a između
­njih je kosa crta.

Tim se žigom označuju mjerila
za koja nisu propisani mje­rite­ljski zahtjevi, pa je mjerilo ispitano prema
postupku dogovorenim s posjednikom mjerila. Navedeni postupak treba biti
sukladan odgovarajućoj normi ili naputku proizvođača te mora biti naveden u
dokumentima za kakvoću sustava laboratorija koji obav­lja ispitiva­nje mjerila.

Žig s oznakom »SUKLADNO« u
obliku na­ljepnice stav­lja se na uoč­ljivo mjesto na mjerilu, ali ne smije
utjecati na uporabu mjerila.

Mjerila označena tim žigom ne
smiju se upotreb­ljavati u zakonskome mjerite­ljstvu.

12. Žig za ovjerava­nje
taksometara u obliku na­ljepnice izrađen je od trajnoga samo­ljep­ljivog papira
sive boje i sastoji od dva dijela: teme­ljnog i ovjernog.

Teme­ljni je dio tog žiga pravokutnog oblika veličine 68¤97 mm. Na ­nje­govom
gor­njem dijelu s lijeve i desne strane nalaze se pravokutnici bijele boje
dimenzija 13¤5 mm u koje je upisana godina isteka va­ljanosti žiga. Ispod toga,
u sredini nalazi se riječ »TAXI« ispisana crnom bojom. Ispod te riječi, s
lijeve strane nalazi se riječ »Broj« ispod koje je pravokutnik bijele boje
dimenzija 18¤6 mm u kojem je redni broj žiga. Ispod riječi »TAXI«, s desne
strane nalazi se riječ »Laboratorij«, ispod koje je pravokutnik bijele boje
dimenzija 18¤6 mm u koji se upisuje brojčana oznaka laboratorija. Na do­njem
dijelu teme­ljnog dijela tog žiga stoji tekst »OBVEZATNO ČUVATI OVU NALJEPNICU
KAO DOKAZ OVJERE I PRI NADZORU POKAZATI«.

Ovjerni dio tog žiga nalazi se na sredini ­nje­govog teme­ljnog dijela.
Kružnoga je oblika promjera 52 mm i sastoji se od va­nj­skog dijela oblika kružnog
vijenca i unutar­nje­g dijela kružnog oblika promjera 38 mm. Va­njski je dio
podije­ljen na četiri dijela. S lijeve i desne strane su dijelovi du­ljine 12
mm žute boje u kojima se nalazi crnom bojom upisana godina va­ljanosti žiga. Na
gor­njem su dijelu kružnog vijenca brojevi od 1 do 12 koji označuju mjesece u
godini. Na do­njem su dijelu kružnog vijenca brojevi 100, desetice od 10 do 90
te brojevi od 1 do 9 kojima se označuje broj laboratorija, tako da zbroj broja
100 i označene desetice odnosno broja od 1 do 9 daje brojčanu oznaku
laboratorija. Unutar­nji je dio ovjernog dijela kružnog oblika promjera 38 mm i
žute je boje. Na gor­njem je dijelu crnom bojom upisana riječ »TAXI«, a ispod ­nje
je znak istokračne vage s visećim zdjelicama. Između visećih zdjelica vage je
oznaka »HR«, a ispod toga je redni broj žiga. Na poleđini ovjernog dijela tog žiga
opisan je postupak ­nje­gova stav­lja­nja na vjetrobransko staklo.

Oznake mjeseca i godine
isteka va­ljanosti ovjere i broja labo­ratorija označuju se tijekom ovjerava­nja
buše­njem odgova­rajućih oznaka na ovjernom dijelu tog žiga.

Preko ovjernog dijela tog žiga
nalazi se najma­nje jedna zaštitna oznaka.

Žigom za ovjerava­nje
taksometara u obliku na­ljepnice laboratoriji označuju taksometre koji su
zadovo­ljili mjerite­ljske zahtjeve.

Ovjerni dio tog žiga nakon ­nje­gova
označiva­nja buše­njem skida se s teme­ljnog dijela i stav­lja na unutar­nju
stranu vjetrobranskog stakla vozila na kojemu je obav­ljeno ovjerava­nje
taksometra i to s desne strane, na do­nji dio stakla. Teme­ljni dio tog žiga
daje se podnosite­lju zahtjeva kao dokaz obav­ljenog ovjerava­nja.

13. Žig za poništava­nje žigova
u obliku na­ljepnice izrađen je od trajnoga samo­ljep­ljivog papira oblika
pravilnog šesterokutnika oko koje­ga se može opisati kružnica promjera 34 mm.
Va­njski rub tog žiga bijele je boje i širine je 2 mm, a unutar­nji rub je
crvene boje i širine 2 mm. Središ­nji dio tog žiga žute je boje i na ­njemu je
upisan velikim slovima tekst: »MJERILO NEISPRAVNO«, a ispod toga je tekst:
»Zabra­njena je uporaba tog mjerila po članku 52. stavku 2. Zakona o mjerite­ljskoj
djelatnosti (»Narodne novine« br. 11/94)«.

Tim se žigom označuje mjerilo
za koje je teme­ljem članka 52. stavka 2. Zakona o mjerite­ljskoj djelatnosti
doneseno rješe­nje o zabrani uporabe tog mjerila.

Žig za poništava­nje žigova u
obliku  na­ljepnice stav­lja se na
mjerilo tako da ­njime bude prekriven godiš­nji ovjerni žig u obliku na­ljepnice.

14. Žig za označiva­nje protočnih mjerila tekućih goriva izrađen je od
trajnoga samo­ljep­ljivog papira pravokutnog oblika i sastoji se od dva dijela:
teme­ljnog i ovjernog.

Teme­ljni je dio tog žiga
bijele boje i pravokutnog oblika veličine 30 ¤ 66 mm. Na gor­njem dijelu toga
dijela u sredini je grb Republike Hrvatske i ispod grba naslov: »DRŽAVNI ZAVOD
ZA NORMIZACIJU I MJERITELJSTVO«. Ispod tog naslova stoji tekst: »Godiš­njim
ovjernim žigom u obliku na­ljepnice potvrđuje se mjerite­ljska ispravnost uređaja
za istaka­nje tekuće­ga goriva.«

Ovjerni je dio tog žiga
bijele boje, pravokutnog oblika dimenzija 30¤66 mm. Na gor­njem je dijelu tog
dijela crtež pišto­lja za istaka­nje tekuće­ga goriva. Na sred­njem je dijelu
pravokutnik dimenzija 25¤8 mm u kojem je napisana oznaka vrste tekuće­ga goriva
kojom je na uređaju za istaka­nje goriva ta vrsta goriva označena. Na do­njem
je dijelu pravokutnik dimenzija 25 ¤ 15 mm na koji se lijepi godiš­nji ovjerni žig
u obliku na­ljepnice.

Tim se žigom označuju uređaji
za istaka­nje na stanicama za prodaju goriva u koje su ugrađena protočna
mjerila tekućih goriva.

Žig za označiva­nje protočnih
mjerila tekućih goriva stav­lja se na uoč­ljivo mjesto na uređajima za istaka­nje.
Na svaki uređaj za istaka­nje stav­lja se jedan teme­ljni dio tog žiga i
potreban broj ovjernih dijelova, tako da obvezatno bude prvo teme­ljni dio tog žiga,
a zatim se stav­lja odgovarajući broj ovjernih dijelova raz­mještenih na način
da zorno prikazuju broj i redoslijed mjesta za istaka­nje.

15. Žig s oznakom
»SERVISIRANO« u obliku na­ljepnice izrađen je od trajnoga samo­ljep­ljivog
papira bijele boje. Pravokutnog je oblika veličine 25 ¤ 15 mm. Na gor­njem
dijelu tog žiga nalazi se oznaka »SERVISIRANO«, a ispod je znak u obliku slova
»H«. Iznad vodoravne crte slova »H« upisuje se datum servisira­nja. Ispod
vodoravne crte slova »H« s lijeve strane je oznaka »HR« i brojčana oznaka potvrđenog
laboratorija, a s desne strane je redni broj žiga.

Tim žigom potvrđeni
laboratoriji označuju mjerila na kojima je obav­ljen servis.

Žig s oznakom »SERVISIRANO« u
obliku na­ljepnice stav­lja se na uoč­ljivo mjesto na mjerilu, ali ne smije
utjecati na uporabu mjerila.

16. Žig za označiva­nje
mjernih uređaja za nadzor pakovina izrađen je od trajnoga samo­ljep­ljivog
papira žute boje, kvadratnog je oblika veličine 60 ¤ 30 mm. Na ­nje­govoj
lijevoj strani je tekst: »MJERNI UREĐAJ ZA NADZOR PAKOVINA«. Ispod toga je
mjesto predviđeno za upis mjernog područja. Na desnoj strani ovoga žiga je
mjesto za potpis ovlaštenog djelatnika i ovjerni pečat.

17. Žig za označiva­nje značajka
taksometara izrađen je od trajnoga samo­ljep­ljivog papira bijele boje.
Pravokutnog je oblika veličine 42 ¤ 15 mm. Na lijevoj strani tog žiga nalaze se
ovi podaci: stalnica »k«, veličina oboda pogonskog kotača u mm i pos­ljed­njih šest
brojki šasije vozila. Na desnoj strani tog žiga nalazi se naziv laboratorija.

Tim su žigom laboratoriji
koji ovjeravaju taksometre dužni označiti značajke koje se utvrđuju kod ugradbe
taksometra, a bitne su za ­nje­govu uporabu.

Žig za označiva­nje značajka
taksometara stav­lja se na uoč­ljivo mjesto na taksometru, ali ne smije
utjecati na uporabu taksometra.

ŽIGOVI ZA UTISKIVANJE

18. Laboratoriji upotreb­ljavaju ove žigove za utiskiva­nje:

1) osnovni ovjerni žig

2) godiš­nji ovjerni žig

3) godiš­nji ovjerni žig za sitna mjerila

4) godiš­nji ovjerni žig za prethodna ispitiva­nja mjerila, odnosno
sklopova mjerila

5) žig za poništava­nje žigova.

Potvrđeni laboratoriji upotreb­ljavaju zaštitni žig potvrđenog
laboratorija.

Navedeni se žigovi upotreb­ljavaju kao štapni žigovi ili žigovi za kliješta.

19. Osnovni ovjerni žig za utiskiva­nje ima kružni oblik promjera 7 mm u
kojemu se nalazi znak istokračne vage s visećim zdjelicama. Iznad vage je
upisana oznaka »HR«, a između visećih zdjelica nalazi se brojčana oznaka
laboratorija.

Tim se žigom označuje ispravnost mjerila koja su pri prvom ovjerava­nju
zadovo­ljila mjerite­ljske zahtjeve.

Osnovni ovjerni žig za utiskiva­nje stav­lja se na uoč­ljivo mjesto na
mjerilu, ali ne smije utjecati na ­nje­govu uporabu.

20. Godiš­nji ovjerni žig za utiskiva­nje ima oblik štita oko koje­ga se
može opisati kružnica promjera 7 mm. U gor­njem dijelu tog žiga nalazi se brojčana
oznaka laboratorija i brojčana oznaka ovlaštenog djelatnika koji obav­lja
ovjerava­nje mjerila. Brojčane su oznake odije­ljene kosom crtom. U do­njem
dijelu tog žiga nalaze se dvije pos­ljed­nje znamenke broja godine u kojoj je
obav­ljeno ovjerava­nje.

Tim se žigom označuje ispravnost mjerila koja su zadovo­ljila mjerite­ljske
zahtjeve.

Godiš­nji ovjerni žig za utiskiva­nje stav­lja se na uoč­ljivo mjesto na
mjerilu, ako za tu namjenu nije konstrukcijski određeno posebno mjesto (olovna
brtva ili plomba).

21. Godiš­nji ovjerni žig za utiskiva­nje za sitna mjerila ima oblik štita
oko koje­ga se može opisati kružnica promjera 3 mm. U gor­njem dijelu tog žiga
nalaze se dvije pos­ljed­nje znamenke broja godine u kojoj je obav­ljeno
ovjerava­nje, a u do­njem dijelu nalazi se brojčana oznaka laboratorija.

Tim se žigom označuje
ispravnost mjerila koja su zadovo­ljila mjerite­ljske zahtjeve.

Godiš­nji ovjerni žig za
utiskiva­nje za sitna mjerila stav­lja se na uoč­ljivo mjesto na mjerilu, ako
za tu namjenu nije konstrukcijski određeno posebno mjesto (olovna brtva ili
plomba).

22. Godiš­nji ovjerni žig za
prethodna ispitiva­nja mjerila, odnosno sklopova mjerila ima oblik istostraničnog
trokuta kojem se osnovica nalazi na gor­njoj strani i oko koje­ga se može
opisati kružnica promjera 7 mm. U do­njem se kutu nalazi brojčana oznaka
laboratorija, a iznad ­nje se nalaze dvije pos­ljed­nje znamenke broja godine u
kojoj je obav­ljeno prethodno ispitiva­nje mjerila, odnosno sklopova mjerila.

Tim se žigom označuje
ispravnost mjerila, odnosno sklopova mjerila koji su pri prethodnom ispitiva­nju
zadovo­ljili mjerite­ljske zahtjeve.

Godiš­nji ovjerni žig za
prethodna ispitiva­nja mjerila, odnosno sklopova mjerila stav­lja se na uoč­ljivo
mjesto na mjerilu, ako za tu namjenu nije konstrukcijski određeno posebno
mjesto (olov­na brtva ili plomba).

23. Žig za poništava­nje žigova ima oblik slova »X« oko koje­ga se može
opisati kružnica promjera 7 mm.

Tim se žigom označuju mjerila za koja je utvrđeno da ne zadovo­ljavaju
mjerite­ljske zahtjeve.

Žig za poništava­nje žigova stav­lja se preko ovjernih žigova na
mjerilu.

24. Zaštitni žig potvrđenog laboratorija za utiskiva­nje ima kružni
oblik promjera 7 mm u kojemu se nalazi znak u obliku slova »H«. Iznad vodoravne
crte slova »H« nalazi se slovo »P«, a ispod crte je brojčana oznaka potvrđenog
laboratorija.«.

Taj se žig upotreb­ljava za sprječava­nje odvaja­nja, promica­nja ili
mije­nja­nja sastavnih dijelova ili sklopova mjerila.

OVJERNI ŽIG ZA STAKLENA MJERILA

25. Ovjerni žig za staklena mjerila ima oblik slova »H« oko koje­ga se
može opisati kružnica promjera 8 mm. Iznad vodoravne crte slova »H« brojčana je
oznaka potvrđenog laboratorija u kojem je obav­ljeno ovjerava­nje mjerila.

Tim se žigom označuje ispravnost staklenih mjerila koja ne podliježu
ponovnim ovjerava­njima.

Ovjerni žig za staklena mjerila stav­lja se na uoč­ljivo mjesto na
mjerilu, ali ne smije utjecati na ­nje­govu uporabu.

OVJERNE ISPRAVE I ISPRAVE O UMJERAVANJU I SUKLADNOSTI

26. Laboratoriji upotreb­ljavaju ove ovjerne isprave i isprave o
umjerava­nju i sukladnosti:

1) ovjernicu o zadovo­ljava­nju mjerite­ljskih zahtjeva

2) rješe­nje o uskrati ovjere

3) potvrdu o umjerava­nju

4) potvrdu o sukladnosti mjerila

5) karticu etalona

6) izvješće o ispitiva­nju.

27. Sadržaj i oblik ovjernice
o zadovo­ljava­nju mjerite­ljskih zahtjeva prikazan je na formularu DZNM 3.1. u
prilogu i čini sastavni dio ove naredbe.

Ovjernica o zadovo­ljava­nju
mjerite­ljskih zahtjeva izdaje se na zahtjev posjednika mjerila ili u slučaju
kad se ovjernim žigom ne može označiti mjerilo koje zadovo­ljava mjerite­ljske
zahtjeve, ako se to mjerilo može jednoznačno odrediti.

28. Sadržaj i oblik rješe­nja
o uskrati ovjere prikazan je na formularu DZNM 3.2. i čini sastavni dio ove
naredbe.

Rješe­nje o uskrati ovjere
izdaje se na zahtjev posjednika mjerila za mjerilo koje nije zadovo­ljilo
mjerite­ljske zahtjeve.

29. Sadržaj i oblik prve
stranice potvrde o umjerava­nju prikazan je na formularu DZNM 3.3., a dodatna
stranica prikazana je na formularu DZNM 3.3/1. Navedeni formulari čine sastavni
dio ove naredbe.

Potvrdu o umjerava­nju izdaje
laboratorij koji je obavio umjerava­nje. Potvrda o umjerava­nju obvezatno sadrži
i prilog, napisan na formularu DZNM 3.3/1, u kojem se nalazi najma­nje ovo:

1) podaci o upotrijeb­ljenim
etalonima (proizvođač, vrsta, serijski broj, naziv laboratorija koji je umjerio
etalon)

2) osnovne značajke upotrijeb­ljenih
etalona (mjerno pod­ručje, deklarirana mjerna nesigurnost prilikom umjerava­nja)

3) proširena mjerna nesigurnost umjerava­nja

4) kratak opis ili naziv
primije­njene mjerne metode

5) va­njski uvjeti

6) rezultati mjere­nja.

Svaka stranica priloga mora
biti označena rednim brojem stranice i ukupnim brojem stranica.

30. Sadržaj i oblik potvrde o
sukladnosti mjerila prikazan je na formularu DZNM 3.4. i čini sastavni dio ove
naredbe.

Potvrda o sukladnosti mjerila
izdaje se na zahtjev posjednika mjerila za mjerila za koja se u postupku
ispitiva­nja utvrdi da su mu značajke sukladne s određenom normom ili
deklaracijom proizvođača.

Uz potvrdu o sukladnosti
mjerila obvezatno se prilaže i izvješće o ispitiva­nju.

31. Sadržaj i oblik kartice
etalona prikazan je na formularu DZNM 3.5. i čini sastavni dio ove naredbe.

Karticu etalona izdaje
laboratorij koji je obavio prvo umje­rava­nje, a imate­lj etalona dužan ju je čuvati
uz ostalu tehničku dokumentaciju etalona, slati je zajedno s etalonom na
umjerava­nje i u ­nju upisivati podatke o održava­nju etalona.

32. Rezultate mjere­nja i sve
elemente koji tijekom ovjerava­nja, umjerava­nja ili ispitiva­nja sukladnosti
utječu na ocjenu o ispravnosti mjerila laboratoriji obvezatno upisuju u izvješće
o ispitiva­nju.

Sadržaj i oblik izvješća o
ispitiva­nju određuje laboratorij u skladu s propisanim mjerite­ljskim
zahtjevima, a obvezatno mora sadržavati i ovo:

 1) podatke o podnosite­lju
zahtjeva

 2) podatke o mjerilu
(proizvođač, vrsta, serijski broj)

 3) podatke o upotrijeb­ljenim
etalonima (proizvođač, vrsta, serijski broj, naziv laboratorija koji je umjerio
etalon, rok va­ljanosti umjerava­nja)

 4) osnovne značajke
upotrijeb­ljenih etalona (mjerno podru­č­je, deklarirana mjerna nesigurnost
prilikom umjerava­nja)

 5) kratak opis ili
naziv mjerne metode

 6) datum i vrijeme
ispitiva­nja

 7) va­njske uvjete

 8) rezultate mjere­nja

 9) ocjenu ispravnosti
mjerila

10) ime osobe koja je obavila
ispitiva­nje

11) potpis ovlaštene osobe

12) ovjerni pečat.

Svaka stranica izvješća o
ispitiva­nju mora biti označena rednim brojem stranice i ukupnim brojem
stranica izvješća.

33. Rješe­nja laboratorija u
kojima su navedene ­njihove brojčane oznake iz odredaba točaka 3., 7., 8., 9.,
10., 11., 12., 19., 20., 21. i 22. ove naredbe te rješe­nja potvrđenih
laboratorija u kojima su navedene ­njihove brojčane oznake iz točaka 4., 15.,
24. i 25. ove naredbe objav­ljuju se u Glasilu Zavoda.

34. Ovjerni pečati su
prikazani na slici 1. u prilogu ove naredbe, žigovi u obliku na­ljepnica
prikazani su na slikama 2., 3., 4. i 5. u prilogu ove naredbe, žigovi za
utiskiva­nje prikazani su na slici 6., a žig za staklena mjerila prikazan je na
slici 7. Navedeni prilozi čine sastavni dio ove naredbe.

35. Izradbu i podjelu ovjernih žigova i isprava obav­lja Državni zavod
za normizaciju i mjerite­ljstvo (u da­lj­njem tekstu Zavod) koji vodi popis
svih isporučenih i utrošenih količina.

36. Laboratoriji moraju do 31. siječ­nja tekuće godine dostaviti Zavodu
izvješće o utrošenim količinama ovjernih žigova u protekloj godini.

37. Žigovi i isprave kojima je potvrđena ispravnost mjerila prema
Naredbi o ovjernim žigovima i ispravama kojima se potvrđuje ispravnost mjerila
(»Narodne novine«, br. 154/98) vrijede do isteka roka ­njihove va­ljanosti.

38. Žigovi za ovjerava­nje taksometara u obliku na­ljepnice te obrasci
DZNM 03.01, DZNM 03.02, DZNM 03.03, DZNM 03.03/1, DZNM 03.04 i DZNM 03.05 koji
su bili propisani Na­redbom o ovjernim žigovima i ispravama kojima se potvrđuje
ispravnost mjerila (»Narodne novine« br. 154/98) mogu se koristiti dok se ne
potroše već izrađene količine.

39. Danom stupa­nja na snagu ove naredbe prestaje vrijediti Naredba o
ovjernim žigovima i ispravama kojima se potvrđuje ispravnost mjerila (»Narodne
novine« br. 154/98).

40. Ova naredba stupa na snagu osmoga dana od dana objave u »Narodnim
novinama«.

Klasa: 011-02/02-04/16
Urbroj: 558-03/6-02-1
Zagreb, 28. ve­ljače 2002.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

![](dodatni/357983.gif)
![](dodatni/357984.gif)
![](dodatni/357985.gif)
![](dodatni/357986.gif)
![](dodatni/357987.gif)
![](dodatni/357988.gif)
![](dodatni/357989.gif)
![](dodatni/357990.gif)
![](dodatni/357991.gif)

Naredba, NN 25/2002-571
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)